Ruḥen watmaten-nni ɣer talan waklan, wwin yid-sen tiqcicin-nni i snat. Mi wwḍen ɣer dinna, taklit-nni ibeddlen ṣṣifa seyyfen ɣef-s ad tessired deg usarij-nni n taklatin, tameksawt mm ṣṣifa berriken, tassared deg usarij n yizinanen. Mi sardent dinna, dɣa yal ta tuɣ ṣṣifa-s tamezwarut . Imir taqcict-nni tazinant, wletma-s n sebɛa n watmaten, teɛna iri n tala, anda akken i teğğa aɛeqqa-nni yessawalen. Teddem-it-id, tenna: "A baba, a yemma ! Taklit tafeccact tebɣa ad terkeb tagmart, nekki ad lḥuɣ ɣef uḍar!". Dumatu aɛeqqa yessawalen yerrayas-id: "Ur d-ttrus ara ɣef tegmart. Ur ttaggad ara, kemmel abrid-im! Atmaten-nni mi slan i tin, slan i win, ccekk ulaheḍ, umnen d wletma-tsen. Deg Ifeṛḥ ifeṛḥen ayen-din, dɣa gren-as iɣallen i wietma-tsen. Taggara rzan-d akk lwaḥid s axxam, nutní, wletma-tsen akked taklit.